Document ID: 32006R0773

A BIZOTTSÁG 773/2006/EK RENDELETE
(2006. május 22.)
az egyes takarmány-adalékanyagok ideiglenes és végleges engedélyezéséről és egy már engedélyezett takarmány-adalékanyag új alkalmazásának ideiglenes engedélyezéséről
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3. cikkére, 9d. cikkének (1) bekezdésére és 9e. cikkének (1) bekezdésére,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (2) és különösen annak 25. cikkére,
mivel:
(1)
Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről.
(2)
Az 1831/2003/EK rendelet 25. cikke átmeneti intézkedéseket állapít meg a takarmány-adalékanyagokra vonatkozó, az 1831/2003/EK rendelet alkalmazásának időpontját megelőzően a 70/524/EGK irányelvvel összhangban benyújtott engedélykérelmekre.
(3)
Az e rendelet mellékleteiben felsorolt adalékanyagokra vonatkozó engedélykérelmeket az 1831/2003/EK rendelet alkalmazásának időpontja előtt nyújtották be.
(4)
Az ezen engedélykérelmekre vonatkozó, a 70/524/EGK irányelv 4. cikkének (4) bekezdése szerinti első véleményeket az 1831/2003/EK rendelet alkalmazásának időpontja előtt továbbították a Bizottságnak. Ezért ezeket a kérelmeket továbbra is a 70/524/EGK irányelv 4. cikkével összhangban kell kezelni.
(5)
Adatokat nyújtottak be a Kluyveromyces marxianus-fragilis B0399 MUCL 41579 mikroorganizmus-készítmény malacok esetében történő alkalmazásának engedélyezése iránti kérelem alátámasztására. Az Európai Élelmiszerbiztonsági Hatóság (EFSA) 2004. január 28-án véleményt bocsátott ki e készítmény alkalmazásáról. Az értékelés azt mutatja, hogy teljesülnek a 70/524/EGK irányelv 9e. cikkének (1) bekezdésében az ilyen engedélyezésre előírt feltételek. Ennek megfelelően e mikroorganizmus-készítmény felhasználását az e rendelet I. mellékletében meghatározottak szerint négy évre engedélyezni kell.
(6)
Az Aspergillus niger (CBS 600.94) által termelt endo-1,4-béta-xilanáz és endo-1,4-béta-glükanáz enzimkészítmény felhasználását E1609 enzimként az 1453/2004/EK bizottsági rendelet (3) engedélyezte határozatlan időre bevonatos, folyékony és szilárd formában brojlercsirkék, hízópulykák és malacok esetében. Új adatokat nyújtottak be annak a kérelemnek az alátámasztására, hogy az ennek az enzimkészítménynek az alkalmazására kiadott engedélyt a kacsákra is kiterjesszék, és ezen állatfajokra nézve az engedélybe belefoglalják a szemcsézett formát is. Az Európai Élelmiszerbiztonsági Hatóság 2005. november 30-án véleményt nyilvánított ennek az enzimkészítménynek az alkalmazásáról, és megállapította, hogy az nem jelent veszélyt erre az újabb állatkategóriára. Az értékelés azt mutatja, hogy a 70/524/EGK irányelv 9e. cikkének (1) bekezdésében megállapított, a szóban forgó készítmény fent említett célra való alkalmazásának engedélyezésére előírt feltételek teljesültek. Ennek megfelelően ezen enzimkészítmény felhasználását az e rendelet II. mellékletében meghatározottak szerint négy évre engedélyezni kell.
(7)
Adatokat nyújtottak be annak a kérelemnek az alátámasztására, hogy az E1609 enzim szemcsézett formáját is engedélyezzék brojlercsirkék, hízópulykák és malacok esetében. Az EFSA 2005. november 30-án véleményt nyilvánított e készítménynek az alkalmazásáról. Az értékelés azt mutatja, hogy teljesülnek a 70/524/EGK irányelv 3a. cikkében az ilyen engedélyezésre előírt feltételek. Ennek megfelelően ezen enzimkészítménynek a felhasználását az e rendelet III. mellékletében leírtak szerint határozatlan időre engedélyezni kell.
(8)
E kérelmek vizsgálata azt mutatja, hogy a munkavállalók mellékletekben meghatározott adalékanyagoknak való kitettséggel szembeni védelme érdekében bizonyos eljárások bevezetése szükséges. Ilyen védelmet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv (4) alkalmazásával kell biztosítani.
(9)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
A „mikroorganizmusok” csoportjába tartozó, I. mellékletben szereplő készítmény takarmány-adalékanyagként való felhasználását négy évre engedélyezik az említett mellékletben megállapított feltételek szerint.
2. cikk
Az „enzimek” csoportjába tartozó, II. mellékletben szereplő készítmény takarmány-adalékanyagként való felhasználását négy évre engedélyezik az említett mellékletben megállapított feltételek szerint.
3. cikk
Az „enzimek” csoportjába tartozó, III. mellékletben meghatározott készítmény takarmány-adalékanyagként való felhasználása határozatlan időre engedélyezik az említett mellékletben megállapított feltételek szerint.
4. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
E rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. május 22-én.

Labels: 0
16
17
6